Հայաստանի էներգետիկայի ոլորտում, վստահ է Արամ Մանուկյանը, խառնաշփոթ է տիրում, որտեղ մեծ չարաշահումներ են իրականացվում: «Խոսքը տասնյակ միլիոնավոր դոլարների մասին է: Եթե ուսումնասիրենք, թե ինչ է կատարվում էներգետիկայի ոլորտում, խոսքը գազի և հոսանքի առք ու վաճառքի մասին է Իրանի, Ղարաբաղի ու Վրաստանի հետ, ապա կհասկանանք թե ինչպիսի խառնաշփոթի հետ գործ ունենք: Բայց այս ամենի ֆոնին տեղի են ունենում մեծ չարաշահումներ: Մենք ուսումնասիրություններ ենք կատարում հենց այս ոլորտում և ներկայացնելու ենք փաստերը դատախազություն», - տեղեկացրեց Մանուկյանը՝ հավելելով, որ ուսումնասիրությունների թիրախում է ՀԷՑ-ի հարկային պարտավարությունների կատարումը պետության առջև: